Et nytt provisorisk flotasjonsverk ble bygget opp på Kongens i 1968 for å ta ut konsentrater fra de gamle veltene etter driftene. Det var beregnet at det var ca. 150000 tonn med gjennomsnittlig 0.7 % Cu i veltene og 250000 tonn vaskeriavgang. Flotasjonsverket ble i 1973 tatt i bruk for å behandle sinkmalmen fra den nyåpnede Lergruvbakken gruve, og denne aktiviteten opphørte med Kobberverkets konkurs høsten 1977.